Mikael Persbrandt

Mikael Åke Persbrandt (født 25. september 1963 i Järfälla, Stockholms län) er en svensk skuespiller, kjent fra teater, TV og film. Han har mottatt flere priser for sine rolletolkninger. Persbrandt har stort sett medvirket i svenske og nordiske produksjoner, men deltok i 2013 i Peter Jacksons andre film i trilogien om Hobbiten.

 Ungdom og oppvekst 
Begge Persbrandts foreldre var lærere. De skilte seg da han var liten, og han vokste opp hos sin mor, som blant annet var en ivrig amatørmaler. De bodde i forstaden Jakobsberg utenfor Stockholm.

I oppveksten var Persbrandt opptatt av boksing, fotball og motorer.Berglund (2012) Før han ble skuespiller prøvde han seg i ulike yrker,  blant annet som drosjesjåfør, oppvaskhjelp og servitør. 

17 år gammel begynte han ved Grundskolan för konstnärlig utbildning i Stockholm. En tid ønsket han å bli maler, og 19 år gammel holdt han en utstilling med egne arbeider i et galleri i Gamla stan.Fotografi av Persbrandt med et av sine malerier finnes gjengitt på den offisielle fansiden

Svenska balettskolan hadde også lokaler i Münchenbryggeriets gamle bygninger, der kunstskolen holdt til. Persbrandt ville bli ballettdanser og begynte ved Balettakademien.

 Teater 
Etter kort tid ved Balettakademien ble han anbefalt som statist til Bergman-oppsetningen Kung Lear på Kungliga Dramatiska Teatern (Dramaten) av en av Bergmans assistenter.Vikingsson (2006)

I tillegg til sine to statistroller i Kung Lear, var han statist i Julius Caesar i 1985. Hans neste opptreden på Dramatens scene fant sted i 1996. 

Fra 1991 til 1995 spilte han i fem forestillinger i friteatergruppen Teater Galeasen i Stockholm.Teater Galeasens oversikt over Persbrands roller der Besøkt 7. april 2013om Teater Galeasens betydning som teaterskole for Persbrandt Besøkt 7. april 2013

I 1996 var han tilbake på Dramaten i en av hovedrollene, som drengen «Matti», i stykket Puntila av Bertolt Brecht. I perioden 1996 til 2007 hadde han flere store roller ved dette teatret, blant annet som Gregers Werle i Villanden og Jean i Fröken Julie.Dramatens oversikt over Persbrandts roller ved teatret  Besøkt 7. april 2013 I Fröken Julie (2005) spilte han mot Maria Bonnevie, i en periode da deres sju år lange forhold og forlovelse ble brutt. Dette førte til ekstra stor oppmerksomhet omkring forestillingen.Dagens Nyheter om at forestillingen ble avlyst en hel måned Besøkt 13. april 2013

 Avslutning av Dramaten-karriere 
I oktober 2007 forlot han Dramaten uventet midt i spilleperioden for Måsen av Anton Tsjekhov.Teatertidsskriftet Nummers omtale av at Persbrandt forlot Dramaten Besøkt 7. april 2013 Stykkets regissør Stefan Larsson og skuespilleren Johan Homberg måtte på kort varsel overta og alternere i Persbrandts rolle som «Trigorin».Svenska Dagbladets informasjon om rolleendringen i Måsen Besøkt 7. april 2013 

Den offisielle begrunnelsen for at han sluttet, var at han skulle spille inn filmen Die Patin i Tyskland. Økonomiske forhold ble også nevnt av hans advokat.Svenska Dagbladets omtale av avhoppet. Avisen hadde flere artikler om saken Besøkt 10. april 2013 Ikke lang tid etter inngikk han kontrakt med Stockholms Stadsteater om å spille i I väntan på Godot.

Teatrets ledelse var taus om årsaken til at Persbrandt forlot ensemblet, men hans kollega Jan Malmsjö ble sitert i flere aviser med kritiske uttalelser.SVTs omtale av saken Besøkt 7. april 2013 

I tiden etter at han forlot Dramaten, har han bare stått på scenen i én forestilling: Väntan på Godot, på Stockholm Stadsteater. 

Det var meningen han skulle ha et onemanshow på Oscarsteatern høsten 2010, i Thommy Berggrens regi. Dette ble først utsatt til januar 2011; nå med skrivehjelp av manusforfatter Peter Birro og med nytt spillested, Intima teatern. Forestillingen ble aldri oppsatt.Persbrandt i Dagens Nyheter om onemanshowet Besøkt 13. april 2013 

 Teaterdirektør og -eier 
I mai 2012 gikk han inn som deleier og teaterdirektør i Maximteatern i Stockholm, sammen med produsent Agneta Villman, som tidligere hadde drevet Vasateatern. 

Etter å ha arbeidet intenst med film- og kinoinnspillinger i flere år, ønsket Persbrandt å komme nærmere teatret igjen.Skawonius, Betty: «Persbrandt blir teaterdirektör». I: Dagens Nyheter, 23. april 2012 Besøkt 10. april 2013 

I 2014 sto han på scenen igjen på Maximteatern, i Dødsdansen av Strindberg, sammen med Lena Endre og Tomas Hanzon. Forestillingen, i Stefan Larssons regi, ble spilt 47 ganger for fulle hus og fikk svært gode kritikker.

Film og tv
Persbrandt  har hatt en rekke film- og tv-roller. Han har blant annet spilt den utagerende politimannen Gunvald Larsson i filmene og TV-seriene om Martin Beck.

Sin første tv-rolle hadde han i 1990, i Stig Larssons TV-film Nigger.Svensk filmdatabas' informasjon om Nigger Besøkt 7. april 2013.

Han regner selv 1997 som året han virkelig slo gjennom og ble kjent for et større publikum. Da spilte han inn tolv filmer og tv-programmer i løpet av halvannet år. Disse ble sluppet omtrent samtidig. 

I 2013 deltok han som karakteren Beorn i Peter Jacksons andre film i trilogien om Hobbiten.

 Privatliv 
Persbrandt har i mange år slitt med alkohol- og rusproblemer. I 2003 bekreftet han ryktene om at han hadde et alkoholproblem, men sa at det nå var et tilbakelagt stadium, ettersom han hadde fått operert inn antabus.Alver (2005) To år senere kjørte han bil i alkoholpåvirket tilstand og ble stoppet i promillekontroll.

I 1998–2005 var han samboer og forlovet med skuespilleren Maria Bonnevie. Avisene skrev mye om dem både mens de var sammen og da bruddet mellom dem var et faktum; spesielt da det ble kjent at han ventet barn med journalisten Sanna Lundell før bruddet var endelig. Persbrandt og Sanna Lundell, som er Ulf Lundells datter, er fortsatt sammen og har to sønner, men bor hver for seg.

Våren 2011 ble han anholdt to ganger og bøtelagt av politiet for kokainbruk.Jonassen, T. H. og J. Pettersen «Kokaintatt – igjen» I: Dagbladet, 10. juni 2011, s. 48.

 Expressensaken 
I desember 2005 anmeldte han Expressen for ærekrenkelser etter at avisen på salgsplakater og i avisen hadde påstått at han var innlagt på Alfagruppens klinik i Uppsala med akutt alkoholforgiftning. Persbrandt benektet dette.Svenska Dagbladet om anmeldelsen av Expressen. Publisert 15. desember 2005 Besøkt 12. april 2013 Expressen bad senere om unnskyldning og erkjente at dets kildekritikk hadde sviktet,Expressen.se ber Persbrandt om unnskyldning, publisert 20. desember 2005 Besøkt 12. april 2013 men denne unnskyldningen ble ikke godtatt av Persbrandt.SvD.se – Svenska Dagbladet om at Persbrandt ikke godtok Expressens unnskyldning Besøkt 13. april 2013, publisert 21 desember 2005. Justiskansler Göran Lambertz iverksatte en granskning, og i mai 2006 besluttet han å tiltale Expressens ansvarlige utgiver. Stockholms tingsrätt dømte senere ansvarlig utgiver til bøter på 80 000 svenske kroner og til å betale Persbrandt 75 000 i erstatning. Han hadde opprinnelig krevd 500 000.svd.se Sjöberg döms till böter för förtal

 UNICEF-ambassadør 
miniatyr|Persbrandt og Zlatan Ibrahimovic i Brasil, på oppdrag fra UNICEF, sommeren 2005
I 2006 ble Persbrandt utnevnt til svensk UNICEF-ambassadør.UNICEF - nyheten om utnevnelsen til UNICEF-ambassadør  Besøkt 11. april 2013 Han hadde da allerede samarbeidet med organisasjonen i et par år. Han hadde blant annet reist til Liberia og Brasil og laget reportasjefilmer, i forbindelse med innsamlingsprogrammet «Världens humorkväll» på svensk TV4. 

I mars 2011 ble det kjent at han trakk seg som UNICEF-ambassadør etter kokainskandalen tidligere på året.UNICEF Sveriges omtale av at Persbrandt sluttet som deres ambassadør  Besøkt 13. april 2013

 Forretningsmann 
Persbrandt har to egne foretak: Cambo Production AB, som  leier ut skuespillere til film og teater, og Cambo Racing AB, som drev med såkalt «event-racing», men i dag ikke er aktivt.Foretakinformasjon fra Allabolag Besøkt 13. april 2013 

 Priser og nominasjoner 
Persbrandt har mottatt flere utmerkelser for sin innsats innen teater-, TV- og film. Han har blant annet vært nominert til den svenske prisen Guldbaggen flere ganger – og vunnet den én gang.

 2012 – nominert til Guldbaggen for hovedrollen i Stockholm Östra
 2011 – nominert til European Film Awards' pris for beste mannlige hovedrolle, for rollen i Hämnden.IMDB.coms liste over 2011-nominasjonene til European Film Awards
 2011 – nominert til den danske Bodilprisen, som deles ut av Filmmedarbejderforeningen, for Hævnen.Filmmedarbejderforeningens liste over de nominerte for 2011  Besøkt 13. april 2013
 2010 – nominert til Robertprisen for hovedrollen i Hævnen.Danmarks Film Akademis informasjon om 2010-nominasjonene til Robert-prisen Besøkt 13. april 2013
 2010 – prisen som beste skuespiller for rollen i Hævnen, under «PÖFF Black Night Film Festival» i Tallinn.Nordisk Film og TV Fonds informasjon om tildelingen i Tallinn 2010 Besøkt 13. april 2013
 2009 – prisen som beste skuespiller under «Festival Cinéma Nordique» i Rouen, for sin rolle i Hævnen.Festivalens informasjon om film og pristildeling  Besøkt 13. april 2013
 2009 – beste mannlige hovedrolle ved Listapad Film Festival i Minsk, Belarus, for Maria Larssons eviga ögonblick.
 2008 – fikk Aftonbladets TV-pris som beste mannlige TV-skuespiller for rollen i Oskyldigt dömd
 2008 – Guldbaggen 2008 for beste mannlige hovedrolle i Maria Larssons eviga ögonblick.
 2006 – nominert til Bodilprisen, for hovedrollen i Bang bang orangutang
 2005 – nominert til den danske filmprisen Robert, som deles ut av Danmarks Film Akademi, for hovedrollen i Dag och natt
 2005 – nominert til Guldbaggen 2005 for hovedrollen i Bang bang orangutang
 2004 – Ingmar Bergman-prisen
 2003 – vant igjen «Aftonbladet Filmstjärnan» for birolle som «Gunvald Larsson» i Beck – Sista vittnet
 2003 – nominert til Guldbaggen for sin tokning av hovedrollen i Alla älskar Alice
 2002 – mottok to «Aftonbladet Filmstjärnan 2001», avisen Aftonbladets nyopprettede filmpris,Aftonbladets informasjon om den nyopprettede prisen «Aftonbladet Filmstjärnan» Besøkt 13. april 2013 der leserne stemmer frem sine favoritter i ulike kategorier. Persbrandt fikk prisen som beste svenske mannlige skuespiller for sin rolle i Beck – Hämndens pris og for beste svenske mannlige birolle i Gossip.
 2000 – nominert til Guldbaggen for sin hovedrolle i filmen Dödlig drift

 Filmografi 
I tillegg til rollene i TV-serier og filmer, har Persbrandt gitt stemme til ulike figurer i svenske versjoner av kjente animasjonsfilmer, blant annet «Smokey» i Stuart Little og «Gill» i Oppdrag Nemo
 2023 – Hammarskjöld
 2016 – Alone in Berlin
 2015 – Beck – Gunvald
 2015 - Beck – Sykehusmorderen 
 2015 - Beck – Invasjonen 
 2015 - Beck – Familien
 2015 - Beck – Rom 302
 2015 – Hamilton - i hennes majestäts tjänst
 2014 – The Hobbit: The Battle of the Five Armies 
2014 - En Du Elsker 
 2013 – The Hobbit: The Desolation of Smaug
 2013 – Meg eier ingen (Svensk tittel: Mig äger ingen)
 2012 – Hypnotisøren (Svensk tittel: Hypnotisören)
 2012 – Hamilton: Men ikke hvis det gjelder din datter (Svensk tittel: Hamilton – men inte om det gäller din dotter)
 2011 – Hamilton: I nasjonens interesse (Svensk tittel: Hamilton – i nationens intresse)
 2011 – Stockholm Östra
 2010 – Beck – Levande begravd
 2010 – I en bedre verden – (Dansk tittel: Hævnen)
 2009 – Beck – I stormens öga
 2008 – Die Patin (Tysk TV)
 2008 – Oskyldigt dömd
 2008 – Maria Larssons evige øyeblikk (Svensk tittel: Maria Larssons eviga ögonblick)  
 2008 – Kautokeino-opprøret
 2007 – Gangster
 2007 – Solstorm
 2007 – Ett Öga Rött (som seg selv) (film)
 2007 – Beck - I Guds navn  (Svensk tittel: Beck – I Guds namn
 2007 – Beck - Det tause skriket (Svensk tittel: Beck – Det tysta skriket)
 2007 – Beck - Det svake leddet (Svensk tittel: Beck – Den svaga länken)
 2007 – Beck - Den japanske shunga (Svensk tittel: Beck – Den japanska shungamålningen)
 2006 – Beck - Advokaten 2006 – Beck - Gribben (Svensk tittel: Beck – Gamen) (TV) 
 2006 – Beck – Jenta i jordkjelleren (Svensk tittel: Flickan i jordkällaren) (TV)
 2006 – Beck – Ekstrem tilstand (Svensk tittel: Beck – Skarpt läge) 
 2006 – Tjocktjuven 2006 – Inga tårar 2005 – Medicinmannen (TV)
  – Bang Bang Orangutang 2005 – Som man bäddar  – Tre solar  – Rånarna 2003 – Dag och natt  – Alla älskar Alice  – Beck - Pojken i glaskulan (TV)
 2001 – Beck - Kartellen (TV) 
 2001 – Beck – Enslingen 2001 – Beck - Okänd avsändare (TV)
 2001 – Beck - Annonsmannen (TV)
 2001 – Beck - Det siste vitnet (Svensk tittel: Beck – Sista vittnet)
 2001 – Beck – Hämndens pris 2001 – Beck – Mannen utan ansikte  – Gossip  – Vuxna människor 1999 – Dödlig drift 1998 – Beck - Monstret (TV)
 1998 – Beck -  Vita nätter (TV)
 1998 – Den siste kontrakten (Svensk tittel:  Sista kontraktet)
 1998 – Beck – Pensionat Pärlan (TV)
 1998 – Beck – The Money Man (TV)
 1998 – Mulan 1997 – Beck – Øye for øye  (Svensk tittel: Beck – Öga för öga) 
 1997 – Beck – Mannen med ikonene (Svensk tittel: Beck – Mannen med ikonerna) (TV)
  - Beck – Lockpojken 1997 - Under ytan 1997 - Beck – Vita nätter 1997 - 9 millimeter 1996 – Anna Holt (TV)
  - Sommaren  - Polismördaren 1992 – Rederiet (TV-serie) (1992–1994)
 1990 – Fiendens fiende (TV)
 1990 – Nigger (TV) (debut)

 Teaterforestillinger 
 2009 – I väntan på Godot (Stockholms Stadsteater)
 2007 – Måsen (Teater Galeasen)
 2005 – Fröken Julie (Dramaten)
 2005 – Lik som män (Vasateatern)
 2004 – Arbetarklassens sista hjältar (Dramatens scene «Lilla Elverket»)
 2002 – Leka med elden (Dramaten)
 2000 – Maria Stuart (Dramaten)
 2000 – Vildanden (Dramaten)
 1999 – Don Juan (Dramaten)
 1998 – Den goda människan i Sezuan (Dramaten)
 1998 – Lång dags färd mot natt (Dramaten)
 1996 – Puntila (Dramaten)
 1996 – En handelsresandes död (Teater Plaza)
 1995 – Änglar eller Soporna och döden (Teater Galeasen)
 1994 – Tre systrar (Teater Plaza)
 1993 – Roberto Zucco (Teater Galeasen)
 1993 – Gatan (Teater Galeasen)
 1992 – Ferrando Bruno (Teater Galeasen)
 1991 – Artauds Requiem (Teater Galeasen)
 1985 – Julius Caesar (Dramaten)
 1984 – Kung Lear (Dramaten)

 Referanser og fotnoter 

 Kilder 
 Alver, Eirik W. (2005) «Genial bråkmaker». I: Dagbladet, 12. mars 2005, s. 44 («Portrettet» i Magasinet) Besøkt 10. april 2013
 Berglund, Josefin (2012) «Så blev Mikael Persbrandt en stjärna» Ekspressen.se, 13. januar 2012 Besøkt 7. april 2013
 Skawonius, Betty (2010) «Persbrandt blundar inte för obehaget». I: Dagens Nyheter, 26. oktober 2010 Besøkt 13. april 2013
 Svensk filmdatabas, minibiografi over Persbrandt Besøkt 7. april 2013
 Vikingsson, Karolina (2006) «Persbrandt – redo för nytt liv». I Göteborgs-Posten, gp.se, 12. juni 2006 Besøkt 7. april 2013
 Weman, Mats (2006) «Mikael Persbrandt». Intervju i det svenske motetidsskriftet Café, 22. august 2008. Først publisert i Café'' (trykt versjon) 10/2006. Besøkt 7. april 2013

 Eksterne lenker 



 The Official Mikael Persbrandt Fan-Site

Kategori:Svenske skuespillere
Kategori:Guldbaggen for beste mannlige hovedrolle
Kategori:Ingmar Bergman-prisen
Kategori:Personer fra Järfälla kommun